section_heading: Naslov albuma
paragraph_text: Kad je Lily Cornell Silver, tada devetogodišnja kći Chrisa Cornella i Susan Silver, upitala majku "što znači 'Black Gives Way to Blue'", Silver je rekla da će nazvati ujaka Jerryja [Cantrella] i upitati ga; Cantrell joj je ovako objasnio naslov albuma: "Život je katkad jako mračan i težak i počne ti se činiti da stvari nikad neće krenuti nabolje. Ali ako ostaneš snažna, nastaviš dalje i pogledaš u nebo, ugledat ćeš točkicu svjetla. Crnina će se polako povući pred plavetnilom."